## Celian uutuuskirjat lokakuu 2021/Celias boknyheter oktober 2021

### Aikuisten äänikirjat

#### Jännityskirjallisuus

Lapsi punaisessa komerossa / J. P. Pulkkinen (374786), lukija Heikki Mäkäräinen, kesto 6 h 39 min on vihainen, sillä poliisi ei löydä hänen kadonnutta äitiään. Liina seuraa jälkiä, joiden varrelta löytyy alkoholia, miehiä, raakakakkulahko ja Queenin ulkoilmakonsertti. Ala-astetta ja kahden kodin väliä käyvä Helmi viihtyy parhaiten metsässä korvillaan Walkmanit, jotka isoveli Otto on hänelle antanut. Äidin luona Otto on rakentanut Helmille juuri oikeanvärisen komeron. Siellä hänellä on oma maailma ja tähystyspaikka. Viestintätoimistoa pyörittävän isän luona saa muutenkin olla yksin. Lapsi punaisessa komerossa on odotettu kolmas ja itsenäinen osa J. P. Pulkkisen Vantaa-sarjaa, joka rakentaa näkymätöntä kaupunkia näkyvän sisään. Vantaa-rikos romaani sarjan ensimmäinen osa Sinisiipi ilmestyi vuonna 2018 ja toinen osa Valkoinen varis kesällä 2019. Lapsi punaisessa komerossa on hänen yhdeksäs kirjansa.

Klovnin kahdet kasvot / Tuija Lehtinen (374271), lukija Erja Manto, kesto 8 h 24 min Vanha tuttu rikostoimittaja Vattulainen houkuttelee Erja Repoa taidemaalauskurssille. Erjaa ehdotus kummastuttaa, mutta tietenkin Vattulaisella on taka-ajatuksia. Kulttuurikeskuksen iäkäs perustaja on huolissaan keski-ikäisestä pojastaan, joka on joutunut kiusanteon kohteeksi. Hän toivoo Erjan entisenä rikospoliisina selvittävän asiaa. Kurssikesänä Erja törmää kolme kertaa outoon harlekiiniasuiseen klovniin. Viimeisellä kerralla tämä oli joutunut tapaturman uhriksi ja menettänyt henkensä. Kurssin päätösillallisella Erja tajuaa, mikä häntä on alitajuntaisesti häirinnyt erikoisessa vainajassa. Kuka klovni oikein oli? Oliko kyseessä tapaturma vai oliko hänet surmattu? Tuija Lehtinen tunnetaan naisille ja nuorille suunnatuista viihdekirjoistaan. Taitava kirjoittaja on Erja Revon tutkimuksia -sarjallaan laajentanut repertuaariaan jännityskirjallisuuteen. Klovnin kahdet kasvot on Lehtisen viides dekkari.

Rottakuningas / Pascal Engman (373191), lukija Hanna Saari, kesto 17 h 11 min Tukholman poliisissa työskentelevä komisario Vanessa Frank kohtaa naistenmurhien sarjan, joka puistattaa parkkiintuneintakin lainvalvojaa. Nuori Emelie Rydén oli päättänyt erota vankilassa istuvasta ulkomaalaistaustaisesta miehestään. Nyt Emelie löytyy kotoaan julmasti puukotettuna. Komisario Frankilla on kuitenkin tunne, että ilmeinen ratkaisu ei osu oikeaan. Tutkinnan avuksi hän saa entisen eliittisotilaan Nicolas Paredesin, johon hän oppi luottamaan Chileen liittyvää rikostapausta selvitellessään. Feministisessä Ruotsissa leviää verkon kätköissä myös naisviha. Tähän yhteisöön kuuluvat miehet kokevat naisten hyljeksivän heitä ja käyttävät itsestään nimeä incel, joka viittaa vastentahtoiseen selibaattiin. Kun katkeruus ja naisen puute muuttuu toiminnaksi, on monen henki vaarassa.

Sateenkaarimurhat / Janne Toivoniemi (374267), lukija Markus Niemi, kesto 7 h 21 min Suomen kovapalkkaisin copywriter Kimi Kataja elää Helsingin Kalliossa kalliiden artesaanioluiden, satojen eurojen lenkkareiden ja laadukkaiden huumeiden kyllästämää elämää. Hänen seurassaan viihtyy lyhyt ja pyöreä Benny Serlin, joka on kehittänyt elämänfilosofian nimeltä psykedeelinen empirismi. Koko pitkän talven Kallion sateenkaarikansaa on piinannut raiskaaja, joka huumaa uhrinsa tyrmäystipoilla. Kun